**Átány Községi Önkormányzat Képviselő-testületének**

**1/2015. (II. 3.) önkormányzati rendelete**

**A települési képviselők tiszteletdíjáról**

Átány Községi Önkormányzat Képviselő – testülete, a Magyarország helyi önkormányzatairól szóló 2011. évi CLXXXIX. törvény (*továbbiakban*: Mötv.) 35. § (1) bekezdésében foglalt feladatkörében eljárva, az Mötv. 143. § (4) bekezdés f.) pontjában kapott felhatalmazás alapján a következőket rendeli el:

**1.§**

(1) A képviselő – testület tiszteletdíjat állapít meg – a polgármester és alpolgármester kivételével – Átány Község Önkormányzatának Képviselő – testülete tagjainak (továbbiakban: képviselő.)

(2) A rendelet hatálya nem terjed ki a polgármester, illetve az alpolgármester illetményére, tiszteletdíjára és költségtérítésére, melyről a képviselő – testület külön határozatban dönt.

**2. §[[1]](#footnote-1)**

(1) A képviselői tiszteletdíj mértéke: 36.000 Ft/hó (képviselői alapdíj).

(2) A képviselő tiszteletdíj utólagos elszámolása minden hónapban, megtörténik és a képviselő nyilatkozata szerint, vagy az ún. képviselői alapba kerül elhelyezésre vagy a képviselő részére kell kifizetni.

(3) A képviselői alap felhasználásáról a Képviselő-testület, külön határozattal dönt.

**3. §**

(1) Ha a képviselő önhibájából, előzetes bejelentés nélkül tartósan, legalább 3 hónapon túl nem vesz részt a testületi, vagy a bizottsági ülésen, üléseken – a képviselő – testület döntése alapján – a havi tiszteletdíj csökkentésre, vagy megvonásra kerülhet.

(2) Az (1) bekezdés szerinti tiszteletdíj csökkentésre vagy megvonásra bármely képviselő, vagy a polgármester javaslatot tehet, melyről a képviselő – testület dönt.

(3) Kötelezettségeit az (1) bekezdés alapján megszegő képviselő tiszteletdíját a képviselő – testület legfeljebb 50 % -kal csökkentheti, ismételt megszegés esetén pedig a tiszteletdíj megvonásról dönthet.

**4. §**

A képviselőknek a képviselő-testület képviseletében, vagy képviselő-testület és a polgármester megbízásából végzett tevékenységével összefüggő, számlával igazolt költségének kifizetését a Mötv. 35. § (3) bekezdése szerint a polgármester engedélyezi.

**5. §**

(1) Ezen rendelet, a kihirdetést követő napon lép hatályba, rendelkezéseit 2015. január 1. napjától kell alkalmazni.

(2) Ezen rendelet hatálybalépésével egyidejűleg, hatályát veszti a képviselők tiszteletdíjáról szóló 1/2000.(II. 10.) önkormányzati rendelet.

Átány, 2015. január 30.

**Gönczi Mihály Dányiné Szórád Ibolya**

**polgármester jegyző**

**Záradék:**

Kihirdetve:

2015. február 3.

Dányiné Szórád Ibolya

jegyző

1. Módosította: 4/2017.(II.10.) 1.§, hatályos: 2017. február 15. [↑](#footnote-ref-1)